stanford-oval/wikipedia huggingface dataset:
אימון פארטלק
יתרונות

ניתן להתאמה בקלות: מאחר שאימון זה מתמרן בקלות רבה, "אימוני פארטלק מאפשרים לך להוסיף אינסוף מגוון מרווחים לאימונים האירוביים שלך, מה שעוזר לשמור על גירוי". יתרון  לביצוע האימון הזה הוא המגוון שהוא מוסיף. למשטרי כושר; ניתן לשנות את כמות המרחק, הזמן, התפרצויות מהירות, תקופות התאוששות ואפילו את הזמן בו אתה מבצע כל אחד מהרכיבים.
הכנה ליום המירוץ: עבור רצים תחרותיים, פארטלק וסוגים האחרים של ריצות אינטרוולים הם המפתח למוכנות ליום המרוץ. המהירויות המתחלפות המהוות את נקודת ההגדרה של פארטלק מאפשרות לרצים לעבוד "הן מערכות האימונים האירוביות והן האנאירוביות תוך סימולציה של הטבע והזרימה של ריצה תחרותית."
חיזוק הגוף: פארטלק שומר על גופם של הרצים ומאמנת אותם כך שהם יוכלו להמשיך במרוץ. הצבת ריצות פארטלק בשגרת אימון שומרת על "שרירים, גידים, עצבים וכו' המשמשים לריצה בהליכה ביכולת העליונה." במילים אחרות, הטמעה קבועה של פארטלק שומרת על גופך חזק מספיק כדי לשמור על מכניקת המירוץ.
שריפת שומן: על ידי החלפת "עוצמת האימונים, תשרוף יותר קלוריות ממה שהיית עושה על ידי שמירה על קצב קבוע." תוך כדי ריצה, הגוף של הרץ משתמש בשילוב של פחמימה ושומן, עם חילוף חומרים הנוטה ליותר פחמימות במהירויות גבוהות יותר, ומצד שני יותר שומן ככל שהאימון נמשך זמן ממושך יותר. אימון פארטלק יאפשר לגוף להסתגל לשימוש בשני מקורות האנרגיה, כאשר השוויון בחילוף החומרים- חצי שומן וחצי פחמימה מתרחש במהירות איטית יחסית. מהירויות שונות משפרות את הסיבולת לב-ריאה ואת כלי הדם במעט טוב יותר מאשר לרוץ בקצב קבוע למרחק מסוים בלי לשנות את המהירות.
שונות באימוני ספורט: ניתן להתאים במיוחד את אימוני הפארטלק כדי להתאים לצרכים של סוגים שונים של ספורטאים. דוגמה מצוינת היא כדורסל, בו "עליכם לבצע מאמץ מקסימלי תוך כדי הפסקה מהירה (Fastbreak), תוך מעבר למאמץ מועט ביותר כשאתה עומד בקו העונשין
אפשר לשנות את סוג הפארטלק ותזמונו כדי לחקות את עוצמת משחק הכדורסל הממוצע. ניתן לעשות זאת גם באימון לענפי ספורט אחרים כמו טניס, רוגבי, כדורגל ופוטבול.
הערות שוליים

↑  William D. McArdle, Frank I. Katch, Victor L. Katch, Exercise Physiology: Nutrition, Energy, and Human Performance, Lippincott Williams & Wilkins, 2010. (באנגלית)
↑  What Are the Benefits of Fartlek Training?, LIVESTRONG.COM'"`UNIQ--nowiki-00000001-QINU`"'(באנגלית)'"`UNIQ--templatestyles-00000002-QINU`"'
↑  What the Fartlek?!, Breaking Muscle'"`UNIQ--nowiki-00000004-QINU`"'(באנגלית)'"`UNIQ--templatestyles-00000005-QINU`"'
↑  Jeff Galloway,'"`UNIQ--nowiki-00000007-QINU`"'Cross-country Running
↑  What Are the Benefits of Fartlek Training?, LIVESTRONG.COM'"`UNIQ--nowiki-00000009-QINU`"'(באנגלית)'"`UNIQ--templatestyles-0000000A-QINU`"'
↑  These Running Workouts Will Transform Your Training, LIVESTRONG.COM'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"'
פיצוחים

ערך זה עוסק באגוזים וזרעים הנאכלים כחטיף. אם התכוונתם למשמעות אחרת, ראו .
.
.
| --- | --- |

קערת פיצוחים, בעיקר גרעיני חמנית ("גרעינים שחורים")
 
 מאכלים
 מרכיבים עיקריים:  אגוז, זרע 
 
דוכן פיצוחים בשוק מחנה יהודה
אשה מפצחת גרעיני חמנית, חמדיה, 1969
מוכר פיצוחים ליד אצטדיון קרית אליעזר, 1966
פיצוחים הוא כינוי למגוון סוגי אגוזים וזרעים קלויים הנאכלים כחטיף. בדרך כלל, נהוג לאכלם בעזרת לחיצה קשיחה באצבעות או בשיניים, וגם באמצעות מפצח.
מקור שמם

שמם נובע מכך שחלקם בעלי קליפה המפוצחת כדי לאכלם.
סוגים

בין הפיצוחים הפופולריים והעממיים מצויים "גרעינים שחורים" - גרעיני חמנית; גרעינים לבנים - זרעי דלעת; גרעיני אבטיח - זרעי אבטיח ובוטנים, שמחירם זול יחסית. פיצוחים יקרים יותר, שחלקם נחשבים גם יוקרתיים יותר, הם פיסטוקים, אגוזי ברזיל, אגוזי קשיו, שקדים ועוד. בין הפיצוחים מצויים גם הפירות היבשים, ביניהם צימוקים, חמוציות, אננסים מיובשים, אוכמניות ועוד.
צריכה

פיצוחים נמכרים ארוזים מראש בשקיות פלסטיק, או בתפזורת בפיצוחייה - קיוסק הכולל דוכן המיועד למכירת פיצוחים. בפיצוחיות נמכרים פיצוחים חמים, לאחר קלייה, המתומחרים לפי משקלם ונארזים לרוב בשקיות נייר חום. בית קלייה ידוע בארץ הוא "מגדן גרעיני עפולה" שנוסד ב-1947.
בישראל לדוגמה, ברוב הבתים ניתן למצוא פיצוחים מסוגים שונים. בשנת 2018, סך המכירות של הפיצוחים והפירות המיובשים ברשתות השיווק הגיע לכ-12,000 טון, בערך של כ-600 מיליון ש"ח. הפירות והפיצוחים המובילים לפי נתונים שונים, הם השקדים והתמרים, שעלו באופן עקבי ומשמעותי, ומהווים מרכיבים עיקריים במשפחות הפיצוחים והפירות המיובשים. בנוסף בשנה הזו, היוו השקדים כ-17% מהערך הכולל של מכירות הפיצוחים, וכ-13% מכמות הפיצוחים השנתית הכוללת שנמכרה ברשתות השיווק. עוד מוצרים שנמכרו בקטגוריה היו אגוזי מלך, גרעיני חמניות, קשיו ואגוזי פקאן. התמרים מהווים כשני שלישים מכמות הפירות המיובשים הנמכרת ברשתות השיווק.
מנהגים

בקרב חלק מעדות המזרח, ובפרט אצל התימנים, מקובל להגיש פיצוחים לאחר סעודות השבת. מנהג זה מכונה "ג'עלה".
מנהג פיצוח גרעינים נפוץ מכפי שמקובל לחשוב, והוא קיים גם ביוון למשל ויש עדויות כי בין מלחמות העולם היה זה מנהג רווח בקרב יהודים במזרח אירופה.
הפיצוחים ידועים בעיקר בתור נשנוש בזמן צפייה במשחקי ספורט שונים, בעיקר בצפייה בכדורגל.
אזהרות רפואיות

משרד הבריאות הישראלי ממליץ לא לאפשר לילדים מתחת לגיל חמש לצרוך פיצוחים, בשל סכנת חנק. בנוסף, צריכת כמות גדולה של גרעינים ללא הסרת הקליפה עלולה לגרום לסתימה במעי.
בין הנזקים הנגרמים כתוצאה מאכילת פיצוחים וגרעינים, הם המובן הזיהומי. האגוזים עלולים לגרום לעששת בשיניים, פגיעות באמייל ואף יכולים לגרום לפגיעה פיזית או סדק בשן.
הערות שוליים

↑  ישראל מושקוביץ,'"`UNIQ--nowiki-00000001-QINU`"'אבל בעפולה: האמא של הגרעינים נפטרה, באתר ynet, 15 בינואר 2023
↑  נתוני שוק הפיצוחים בישראל, באתר אגרונט
↑  עזריאל הירש, נועדים ביום קרב, ירושלים, ראובן מס, 1995, עמ' 13.
↑  אחיה ראב"ד,'"`UNIQ--nowiki-00000004-QINU`"'בת 9 אכלה קילו גרעינים - וסבלה מסתימת מעיים, באתר ynet, 24 ביוני 2010
↑  ד"ר ירון יואב,'"`UNIQ--nowiki-00000006-QINU`"'לגזור ולשמור: מאכלים שפוגעים בשיניים, באתר doctors, ‏8 באפריל 2019
ערך זה הוא קצרמרבנושא מזון. אתם מוזמנים לתרום לוויקיפדיה ו.
פיצוחים במהלך מלחמת חרבות ברזל בקופסאת פלסטיק עם דגל ישראל
אנה פרומצ'נקו

| --- | --- |

 לידה:  11 בינואר 1954? (בת 71) רומניה 
 שם לידה:  אנה פיש 
 מקום לימודים:  בית הספר לאמנות קלישר 
 בן או בת זוג:  דני פרומצ'נקו (1979–?) 
 מספר צאצאים:  2 
 www.anna-fromchenko.com
 
אנה פרומצ'נקו (נולדה ב-11 בינואר 1954) היא אמנית ישראלית, העוסקת בציור, בפיסול, באומנות מיצב ובצילום.
ביוגרפיה

אנה פרומצ'נקו נולדה ברומניה בשם אנה פיש. אימה, רחל-אלה, הייתה רופאה, ואביה, יהודה, היה מהנדס. לאנה אח אחד. בגיל 7 עלתה המשפחה לישראל והתיישבה בגבעתיים.
בגיל 16 החלה ללמוד אומנות בבית הספר לאמנות קלישר בתל אביב. בצה"ל שירתה כספרנית בספריית המטכ"ל. בתום שירותה הצבאי פנתה ללימודי תואר ראשון בתולדות אמנות וקולנוע וטלוויזיה באוניברסיטת תל אביב והחלה לעסוק באמנות. לאורך השנים הציגה פרומצ'נקו את עבודותיה בגלריות ובמוזיאונים שונים בישראל ומחוצה לה, ביניהם מוזיאון פתח תקווה לאמנות; המוזיאון העירוני ברמת גן; גלריה "מקום לאומנות" בתל אביב; גלריה "החללית" בתל אביב; "גלריה אלפרד" – מכון שיתופי לאומנות ותרבות בתל אביב; גלריה "בית האומנים" בתל אביב ובראשון לציון; גלריה "הסדנה לאומנות" ביבנה; SDAI "המכון לאומנות מודרנית", סן דייגו; Kyoto Municipal Museum Of Art (אנ') קיוטו, יפן.
בשנים 1985–1991 הצטרפה למיזם של קורינה הסופרת - מפעל הילא"י - מושבות אומנים בין לאומיות במעלות תרשיחא ובמצפה רמון, שאירחו מאות יוצרים מהארץ ומהעולם במטרה לעודד דו-קיום לאומי באמצעות אומנות.
בשנים 1991–2010 כיהנה כחברת הוועד המנהל בעמותת "בימת קדם", שהפעילה תיאטרון והוצאת הספרים בשם זהה.
בשנים 2005–2017 כיהנה כחברת הוועד המנהל בעמותת "הכיוון מזרח" - כתב עת לספרות, לתרבות ולאומנות.
בשנים 1994–2007 כיהנה פרומצ'נקו בתפקיד מנכ"לית מגזין הרכב "אוטו" וניהלה את ההוצאה לאור של המגזין ואת אתר האינטרנט שלו. בנוסף, הפיקה את תוכנית הטלוויזיה "אוטו בראש" אשר שודרה בערוץ הספורט בשנים 2001–2002. החל משנת 2007 מכהנת בתפקיד נשיאת קבוצת "אוטו".
בשנת 1979 נישאה לדני פרומצ'נקו ולהם שני ילדים.
על יצירתה

האוצר ניר הרמט כתב על עבודותיה של פרומצ׳נקו, שהן בוחנות את הקשרים בין החזות של דימויים ודמויות למטא-פיזיקה שלהם ובין מסמן למסומן. לדבריו הן מערערות על תבניות הידע המוכרות, מרחיבות את הבנת המציאות של הצופה, ומציעות מבט אחר על דימויים שבמבט ראשון נראים בנאליים.[דרוש מקור]
תערוכות יחיד נבחרות

2012 - ״לא נעלמת״, גלריה "פעילה", יפו. אוצרת: שרי גולן.
2015 - "חפץ. לב", ״מקום לאמנות״, תל אביב. אוצרת: שרי גולן.
2017 - "מה קורה אחי", ״בית האומנים״, תל אביב. אוצר: אריה ברקוביץ'.
2020 - “245” גלריה ברוורמן תל אביב, אוצר: יאיר ברק.
תערוכות קבוצתיות נבחרות

1978 - ״המוזיאון העירוני״ ברמת גן.
2014 - "השקת המשולש", המשולש – חלל לאמנות, תל אביב, אוצרת: שרי גולן.
2014 - "ציור לנצח", הירקון 96, תל אביב, אוצרת: שרי גולן.
2014 - "דפוס. עמל.", אלפרד – מכון שיתופי לאמנות ולתרבות, תל אביב, אוצרת: יעל עמית.
2014 - "מרווחים", גלריה מנשר, תל אביב.
2014 - "אחיזה", גלריה החללית, תל אביב, אוצרת: שרי גולן.
2015 - תערוכת השקה של גלריה ארטמיסיה לאמנות נשים, תל אביב.
2015 - "אשת חיל", מוזיאון פתח תקווה לאמנות, אוצרת: סיגל קהת-קרינסקי.
2015 - "The 53rd International Show", ה-San Diego Art Institute, סן דייגו, קליפורניה, אוצר: David A. Ross.
2016 - "9 קירות", גלריה מקום לאמנות, אוצרת: דליה דנון.
2016 - "אפיקומן", מקום לאמנות, תל אביב, אוצרים: אורית טוכמן, ניר הרמט.
2016 - "קוביות בונות חיים", גלריה תירוש, הרצליה פיתוח, אוצרת: שולמית נוס.
2016 - Live Your Dreams"", גלריה ארטמיסיה, תל אביב.
2016 - "אירן אירן", גלריית מכללת קיי, באר שבע, אוצר: ניר הרמט.
2017 - "גם אחד זקוק לשניים" גלריה הסדנה לאמנות יבנה, אוצרת אתי עמרם.
2017 - "נגיעה אישית" גלריה שרה ארמן, תל אביב, אוצרת: טובה אלדד.
2018 - "10 קירות", מקום לאמנות, תל אביב, אוצרת: דליה דנון.
2019 - פסטיבל קיוטו לאומנות, Kyoto Municipal Museum Of Art (אנ'). אוצרת: תרצה פייטן־סלע.
2019 – ״Sweet Art״, מוזיאון ״נחום גוטמן״. אוצרת: מיטל מנור.
2019 - "מן הערפל אל האבדון" 9 קירות אמן במקום לאמנות ת"א, אוצרת דליה דנון.
2019 - "שיטוטים שבלב" גלריה שרה ארמן, ת"א אוצרת : טובה אלדד.
2019 - "נשים יוצרות מציאות" בית האמנים ראשון לציון אוצרות: דבורה מורג וענת מנדיל.
7 Rings

"7 Rings" (בעברית: "7 טבעות") הוא סינגל שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-18 בינואר 2019, כסינגל השני מתוך האלבום, על ידי חברת התקליטים ריפבליק רקורדס.
בשבוע יציאתו נכנס השיר למקום הראשון במצעד הבילבורד הוט 100, במצעד הסינגלים הבריטי, ובמצעד המוזיקה האוסטרלי.
רקע וכתיבה

השיר נכתב על ידי אריאנה גרנדה, צ'ארלס אנדרסון, קימברלי קריסיוק, מייקל פוסטר, ניומזה ויטיה, אוסקר המרשטיין, ריצ'רד רוג'רס, טיילה פארקס, ויקטוריה מונה וטומי בראון והופק על ידי בראון, אנדרסון ופוסטר. השיר מכיל חלקים מהשיר "My Favorite Things".
כבר כשיצא, הצליח השיר להיכנס למצעדי אייטונס רבים, והפך לשיר שהושמע בסטרימינג הכי הרבה בשבוע בכורתו.
וידאו קליפ

הווידאו קליפ הנלווה שצולם לשיר הועלה לערוצה של אריאנה גרנדה ב-17 בינואר 2019, יום לפני שיצא כסינגל רשמי. הקליפ זכה להצלחה רבה כאשר הצליח בפחות מיממה אחת לצבור 18.4 מיליון צפיות. את הקליפ ביימה האנה לוקס דייוויס.
נכון ליוני 2023, מונה הצפיות של הקליפ עומד על כ-1.2 מיליארד צפיות.
בשנת 2019, ביצעה "ארץ נהדרת" פרודיה לשיר בזמן הבחירות לכנסת ה-21. לשיר גם הוקלטה גרסה עברית של הזמרת עדן בן זקן.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2019 | פרסי בחירות הנוער | בחירת מוזיקה סינגל: אמנית | מועמדות |  |
| 2019 | פרס הווידאו-קליפים של MTV | פרס הווידאו-קליפים של MTV לעריכה הטובה ביותר | מועמדות |  |
| 2019 | פרס הווידאו-קליפים של MTV | פרס הווידאו-קליפים של MTV לבימוי האומנותי הטוב ביותר | זכייה |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | 8× פלטינה | 560,000 |
| איטליה (FIMI) | פלטינה | 50,000 |
| ארצות הברית (RIAA) | יהלום | 10,000,000 |
| בלגיה (BEA) | פלטינה | 40,000 |
| ברזיל (Pro-Música Brasil) | 3× יהלום | 480,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| הממלכה המאוחדת (BPI) | 3× פלטינה | 1,800,000 |
| ניו זילנד (Recorded Music NZ) | פלטינה | 30,000 |
| ספרד (PROMUSICAE) | פלטינה | 25,000 |
| פולין (ZPAV) | 3× פלטינה | 60,000 |
| פורטוגל (AFP) | 2× פלטינה | 20,000 |
| צרפת (SNEP) | יהלום | 333,333 |
| קנדה (Music Canada) | 5× פלטינה | 400,000 |
סיכום
| בכל העולם | — | 14,103,333 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 18 בינואר 2019 | הזרמת מוזיקה • הורדה דיגיטלית | רגילה | ריפבליק |  |
| אוסטרליה | 18 בינואר 2019 | רדיו להיטים עכשוויים | רגילה | ריפבליק |  |
| ארצות הברית | 22 בינואר 2019 | רדיו להיטים עכשוויים | רגילה | ריפבליק |  |
| איטליה | 25 בינואר 2019 | רדיו להיטים עכשוויים | רגילה | ריפבליק |  |
| עולם | 1 בפברואר 2019 | סטרימינג • הורדה דיגיטלית | רמיקס בשיתוף 2 צ'יינז | ריפבליק |  |
| עולם | 5 באפריל 2019 | תקליט | רגילה | ריפבליק |  |
| עולם | 12 באפריל 2019 | קלטת שמע | רגילה | ריפבליק |  |
שי אהרונוביץ'

שי אהרונוביץ' (נולד ב-22 באפריל 1975) הוא מנהל רשות המיסים בישראל. כיהן קודם לכן כסמנכ"ל ממונה על מערך מיסוי מקרקעין.
ביוגרפיה

אהרונוביץ' נולד ביפו וגדל בראשון לציון. למד בתיכון אמי"ת המר רחובות. בצה"ל שירת ביחידת דובר צה"ל ושימש עורך חדשות וכתב משפטי בעיתון הצופה.
הוא עורך דין, בעל תואר ראשון ושני במשפטים מאוניברסיטת בר-אילן.
את דרכו בשירות הממשלתי החל ברשות המיסים בשנת 2001, ומילא בה שורת תפקידים, בתחום מיסוי המקרקעין. בתחילה כמפקח מיסוי קרקעין, עבד כשש שנים כעורך דין במחלקה המשפטית, לאחר מכן כמנהל מחלקה במטה הרשות, ובהמשך כמנהל שני משרדים, ברחובות ובנתניה. במהלך השנים ניהל יחידות מטה ויחידות שטח.
אהרונוביץ' היה מעורב בשינויים בחקיקות מס רכישה, חקיקת המס בנושא תמ"א 38 וגיבוש המדיניות בנוגע למיסוי מקרקעין בישראל.
משנת 2018 שימש סמנכ"ל רשות המיסים הממונה על מערך משרדי מיסוי מקרקעין. בתפקידו זה עבר מערך מיסוי המקרקעין מהפך טכנולוגי, מעידן הנייר לכך שכלל הדיווחים נעשים באופן מקוון וחלק מהשומות מתבצעות אוטומטית. "מיסוי מקרקעין - פרשנות, הלכה ומעשה", ספר פרשנות שכתב על חוק מיסוי מקרקעין עם שופט בית המשפט המחוזי אבי גורמן צוטט בפסקי דין של בית המשפט העליון.
ב-3 בספטמבר 2023 החליט שר האוצר בצלאל סמוטריץ' למנותו למנהל רשות המיסים בישראל וב-27 בספטמבר אושר מינויו בממשלה.
אהרונוביץ' מלמד דיני מיסוי הכנסה במדור לתוכניות מובנות באוניברסיטת בר-אילן ומרצה בקורסים אקדמיים בתחומי המיסוי באוניברסיטאות ומכללות אקדמיות, וכן במסגרת פורומים של הלשכות המקצועיות.
נשוי ואב לארבעה ומתגורר בגבעת שמואל.
הערות שוליים

↑  גד ליאור,'"`UNIQ--nowiki-00000003-QINU`"'הממשלה אישרה את מינויו של שי אהרונוביץ' למנהל רשות המיסים, באתר ynet, 27 בספטמבר 2023
אריאל טוכמן

| --- | --- |

 לידה:  4 באוגוסט 1984 (בן 40) ראשון לציון
 מוקד פעילות:  תל אביב-יפו
 תקופת הפעילות:  מ-2006
 עיסוק:  מפיק מוזיקלי, מלחין ונגן
 סוגה:  פופ, רוק, מוזיקת עולם
 שפה מועדפת:  עברית 
 כלי נגינה:  גיטרה, מנדולינה, קלידים, גיטרה בס, תופים
 שיתופי פעולה בולטים:  עברי לידר, עידן רפאל חביב, אורי בן ארי, עומר אדם, לירן דנינו, נטע ברזילי
 
אריאל טוכמן (נולד ב-4 באוגוסט 1984) הוא מפיק מוזיקלי, מעבד, גיטריסט ומלחין ישראלי. בין הפקותיו הידועות הם השירים "אגרוף" שביצעה עדן בן זקן, "בסוף הכל חולף" שביצע עומר אדם, "נסיכה שלי" שביצע עברי לידר, "אושר לדקה" ו"שממה" - אותם כתב וביצע אורי בן ארי ו"רודף אהבה בימים" שכתב וביצע עידן רפאל חביב.
ביוגרפיה

טוכמן נולד וגדל בראשון לציון. בגיל 16 החל לנגן בגיטרה. באותה שנה הפך לחבר להקת "דיאליזה בארץ הפלאות", שלימים שינתה את שמה ל"סינגפור". טוכמן שותף בעיבודים ובלחנים של שירי ההרכב בו היו חברים אייל אלימן, מאור אהרון, רן מוזס וניר וובר. ההרכב הוציא במהלך השנים 2 אלבומים: "סינגפור" (2007) ו"באפס מעלות" (2010). ההרכב הופיע בשני פסטיבלי "רוק עצמאות".
ביוגרפיה > כגיטריסט

אריאל זכה להצלחה אישית כשניגן באלבום הבכורה של נינט טייב "יחפה" ובסיבוב ההופעות של האלבום בהפקתו של אביב גפן (2006–2009).
בשנת 2008 השתתף בפרויקט "עבודה עברית" בו ניגן בגרסת כיסוי של נינט טייב לשירו של אילן וירצברג "לא יכולתי לעשות כלום" וב"איך לאהוב אותך" בביצועו של אביב גפן. באותה שנה, טוכמן הצטרף לסיבובי ההופעות של הרכב הרוק הבינלאומי Blackfield ברחבי אירופה.
בשנים 2008–2011 הצטרף להרכב של דני רובס בסיבוב ההופעות "משהו חדש מתחיל". בשנת 2009 ניגן באלבום "Aviv Geffen" של אביב גפן. באותה שנה הצטרף להרכב הנגנים של עברי לידר בו הוא מנגן עד היום. טוכמן ניגן באלבומיו של לידר: "מישהו פעם", ו"האהבה הזאת שלנו״.
משנת 2010 מופיע עם הזמר עידן רפאל חביב. טוכמן ניגן בכל השירים באלבומיו של חביב: "כל פעם קצת" (2011), "לאבד עניין בזמן" (2013) ו"קולות הנושמים" (2018) ושותף בחלק מעיבודי השירים.
בשנת 2010 החל לנגן ולהופיע עם יוצא תוכנית המציאות כוכב נולד. טוכמן ניגן ושותף בעיבודים באלבום הבכורה “לירן דנינו”.
בשנת 2012 ניגן באלבום "פסיפס" של אביב גפן ובפרויקט "רייכל-גפן". בין השנים 2013–2017 הופיע עם הראל סקעת.
בשנת 2013 ניגן באלבום "לב חופשי" של מוקי עם הלהיטים הבולטים:"ילד של אבא" ו"לב חופשי" וכן הופיע בסיבוב ההופעות של האלבום.
בשנת 2017 השתתף וניגן באלבום של מוקי ״הולך על מים".
באוקטובר 2019 ניגן טוכמן בסינגל "מאושרים" בפרויקט של היוצרים דולי ופן בו אירחו לדואט את נועה קירל ולירן דנינו. במאי 2020 ניגן בסינגל "ואז את תראי" בו אירחו דולי ופן לדואט את דיקלה ועידן חביב.
במהלך השנים טוכמן ניגן והשתתף באלבומים של אמנים נוספים: דולב רם ופן חזות, גלעד שגב, רוני דלומי, עידן רייכל, נתן גושן, שלמה ארצי, שירי מימון, רותם כהן, יובל דיין, דויד ברוזה, ריטה ועוד.
ראו גם

ניב דמירל
עברי לידר
עידן חביב
אביב גפן
אורי בן ארי
נטע ברזילי
הערות שוליים

↑  היי תום, באתר "פזמונט"
↑  וואלה! סלבס‏, ההפתעה הגדולה שהכין עברי לידר לאמא, באתר וואלה, 5 במרץ 2013
↑  Ynet מוזיקה,'"`UNIQ--nowiki-00000002-QINU`"'אהבה גדולה שנגמרה: האזינו ללירן דנינו חדש, באתר ynet, 7 ביולי 2014
↑  תשע"ו (גלגלצ), באתר "פזמונט"
↑  דלית רצ'שטר ועמי פרידמן,'"`UNIQ--nowiki-00000005-QINU`"'אתם בחרתם: שיר השנה הוא "החיים שלנו תותים" של חנן בן-ארי, באתר ynet, 2 באוקטובר 2016
↑  אלעד בילו,'"`UNIQ--nowiki-00000007-QINU`"'כל אמריקה אצלה: איה זהבי פייגלין עושה אלקטרו פופ, באתר כלכליסט, 1 באוגוסט 2017
↑  עמי פרידמן וענת טייכר,'"`UNIQ--nowiki-00000009-QINU`"'כך נשמע האיש מאחורי עומר אדם ועדן בן זקן, באתר ynet, 28 בפברואר 2017
↑  בסוף הכל חולף, באתר "פזמונט"
↑  וואלה! תרבות‏, כשבר רפאלי פרצה בבכי: צפו בשיר החדש של עברי לידר, באתר וואלה, 30 באפריל 2018
↑  הדר גיל-עד,'"`UNIQ--nowiki-0000000D-QINU`"'לזכרם של האיל וכמיל: עברי לידר ונסרין קדרי בשיר שמשלב עברית וערבית, באתר ynet, 3 במאי 2019(הקישור אינו פעיל, 19.10.2020)
↑  niv the tool,'"`UNIQ--nowiki-0000000F-QINU`"'המצעד השבועי של מדיה פורסט, באתר mediaforest-group
↑  glz,'"`UNIQ--nowiki-00000011-QINU`"'המצעד השבועי של גלגלצ, באתר mediaforest-group
↑  יעקב בר-און,'"`UNIQ--nowiki-00000013-QINU`"'‏"זה מתחיל בצעד": סינגל חדש לזמרת עדי אברהמי, באתר מעריב אונליין, 9 במאי 2021
↑  שיר הנושא של קרן החלומות ע"ש תמר אברמוביץ' - זה מתחיל בצעד- עדי אברהמי, מתוך ערוץ היוטיוב של יובל אברמוביץ', 18 ביולי 2021
↑  יובל אראל, עברי לידר ורן דנקר – על גשר בעיר, בבלוג של יובל אראל, מגזין מוזיקה ותרבות, 11 באוגוסט 2023
↑  לתמיד - עטרה אוריה, נבדק ב-2023-10-26
↑  גיל משעלי, ‏נטע ברזילי מוציאה אלבום בכורה בעברית: "הכל עליי", באתר ‏מאקו‏, 23 ביוני 2024
↑  יובל אראל, עברי לידר – חלק לא נפרד מאחרים - יובל אראל, באתר הבלוג של יובל אראל, ‏2024-12-19
| --- | --- |
בקרת זהויות :  MusicBrainz: 747af48d-8d31-40ff-a7b3-fc41b2c541d8
מרוץ 1812 הק"מ של קטר

| --- | --- |

 ענף:  אליפות העולם במרוצי סיבולת
 תאריך ייסוד:  2024
 
מרוץ 1812 הק"מ של קטר הוא מרוץ סיבולת המהווה את סבב הפתיחה של אליפות העולם במרוצי סיבולת (WEC) מאז עונת 2024.
היסטוריה

בדצמבר 2022 הוכרז כי המסלול הבין-לאומי לוסיל חתם על חוזה לשש עונות לאירוח מרוץ הפתיחה של אליפות העולם במרוצי סיבולת, החל מעונת 2024. המרוץ נקבע בתחילה כ"מרוץ 6 השעות של קטר", אך בהמשך שונה שומו למרוץ 1,812 הק"מ של קטר". שמו של המרוץ נגזר מהיום הלאומי של קטר שמתקיים בתאריך 18 בדצמבר, והוא מוגבל למקסימום 10 שעות.
תוצאות

| שנה | מנצחים | קבוצה | מכונית | משך המרוץ | הקפות | מרחק | שייך לאליפות |
| --- | --- | --- | --- | --- | --- | --- | --- |
| 2024 | צרפת קווין אסטרה גרמניה אנדרה לוטרר בלגיה לורנס ונטהור | גרמניה פורשה פנסקה מוטורסופרט | פורשה 963 | 9:55:51.926 | 335 | 1,814.75 ק"מ | אליפות העולם במרוצי סיבולת |
| 2025 | איטליה אנטוניו פוקו ספרד מיגל מולינה דנמרק ניקלאס נילסן | איטליה פרארי AF קורסה | פרארי 499P | 10:01:39.098 | 318 | 1,722.64 ק"מ | אליפות העולם במרוצי סיבולת |
הערות שוליים

↑  Qatar set to join FIA World Endurance Championship in 2024, FIAWEC.com, 12 December 2022
↑  WEC: 2024 calendar expands to eight rounds, FIA.com, 9 June 2023
↑  ‘Qatar 1812’ unveiled as name for 2024 FIA World Endurance Championship race, Qatar Tribune, 11 June 2023
אריק ג'ונסון (שחקן)

| --- | --- |

 לידה:  7 באוגוסט 1979 (בן 45) אדמונטון, קנדה 
 מדינה:  קנדה 
 תקופת הפעילות:  מ-1992 
 בן או בת זוג:  אדריה באד-ג'ונסון 
 מספר צאצאים:  1
 פרופיל ב-IMDb
 
אריק ג'והן ג'ונסון (באנגלית: Eric Johann Johnson; נולד ב-7 באוגוסט 1979) הוא שחקן קנדי.
ראשית חייו

ג'ונסון נולד באדמונטון בירת אלברטה בקנדה לג'יין ופרד ג'ונסון.
חיים אישיים

ב-2004 התחתן עם אדריה באד. ב-2007 נולדה לזוג בת.
פילמוגרפיה

| שנה | פרויקט | תפקיד | הערות |
| --- | --- | --- | --- |
| 1994 | Road to Saddle River | לנס |  |
| 1994 | Legends of the Fall | טריסטן |  |
| 1998 | Oklahoma City: A Survivor's Story | ג'ייסון |  |
| 1998 | Heart of the Sun | ג'ק |  |
| 1999 | Question of Privilege | ג'ואל |  |
| 1999 | Atomic Train | דני |  |
| 2000 | Borderline Normal | רוקו |  |
| 2000 | Bear With Me | סקוט רובינסון |  |
| 2000 | Scorn | דארן |  |
| 2000 | Children of Fortune | אנדרו באסט |  |
| 2001 | Texas Rangers | רולינס |  |
| 2002 | Bang Bang You're Dead | מארק קנוורת |  |
| 2002 | Beauty Shot | צ'אד ג'ונסון |  |
| 2003 | Stealing Sinatra | דין טורנס |  |
| 2003 | Hollywood Wives: The New Generation | בריאן ריכטר |  |
| 2004 | A Friend of the Family | דאריס שו |  |
| 2004 | Ginger Snaps 2: Unleashed | טיילר |  |
| 2004 | A Clown's Gift | סם |  |
| 2004 | Blinded | ג'ון |  |
| 2004 | Anonymous Rex | ריס |  |
| 2004 | The Work and the Glory | ג'ושוע סטיד |  |
| 2005 | Falcon Beach | ליין בראדשו |  |
| 2005 | Marker | רודי דאץ' |  |
| 2005 | The Work and the Glory: American Zion | ג'ושוע סטיד |  |
| 2006 | Expiration Date | פקיד |  |
| 2006 | The Work and the Glory: A House Divided | ג'ושוע סטיד |  |
| 2006 | Honeymoon with Mom | אדם |  |
| 2007–2008 | פלאש גורדון | פלאש גורדון | סדרת טלוויזיה |
| 2009 | My Nanny's Secret | דרו |  |
| 2010 | Meteor Storm | קייל פמבר |  |
| 2010 | Call Me Mrs. Miracle | ג'ייק פינלי |  |
| 2010–2013 | רוקי בלו | לוק קאלהאן | סדרת טלוויזיה |
| 2013 | Oh Christmas Tree! | דארן |  |
| 2013 | Meteor Storm | קייל פמבר |  |
| 2013 | Fir Crazy | דארן |  |
| 2014–2015 | הניק | אוורט גלינגר | סדרת טלוויזיה |
| 2016 | Valentine Ever After | בן |  |
| 2017 | Fifty Shades Darker | ג'ק הייד |  |
| 2018 | Fifty Shades Freed | ג'ק הייד |  |
| 2018 | A Simple Favor | דייוויס |  |
| 2018 | Caught | בריאן הרן | סדרת טלוויזיה |
| 2019 | Disappearance at Clifton Hill | צ'רלי לייק |  |
| 2020 | ויקיניגים | אריק | סדרת טלוויזיה |
| 2020 | קונדור | טרייסי קריין | סדרת טלוויזיה |
| 2021 | אלים אמריקאים | צ'אד מאליגן | סדרת טלוויזיה |
| 2022 | שקרניות קטנות: החטא הקדמון | שריף ביזלי | סדרת טלוויזיה |
| 2023 | רחוק-רחוק מכאן | קלינט לוגן |  |
| 2024 | נאשמים (אנ') | טריי ווינטר | פרק: "Val's Story" |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2013 | Splinter Cell: Blacklist | סם פישר | דיבוב |
| 2013 | Splinter Cell: Blacklist | סם פישר | לכידת תנועה |
הערות שוליים

↑  Eric Johnson Biography (1979-), www.filmreference.com
↑  Knick actor Eric Johnson returns home to Edmonton for holidays, edmontonjournal'"`UNIQ--nowiki-00000001-QINU`"'(ב־Canadian English)'"`UNIQ--templatestyles-00000002-QINU`"'
| --- | --- |
בקרת זהויות :  PLWABN: 9810531908805606  BnF: cb15857111w (data)  LCCN: no2005101346  NKC: xx0159073  VIAF: 42261346   WorldCat (עם VIAF): 42261346
ויקטוריה ג'סטיס

| --- | --- |

ג'סטיס, 2013
 לידה:  19 בפברואר 1993 (בת 32) ארצות הברית הוליווד, פלורידה, ארצות הברית 
 שם לידה:  ויקטוריה דון ג'סטיס
 סוגה מועדפת:  סרט נעורים, קומדיה רומנטית;   מוזיקת פופ
 מדינה:  ארצות הברית 
 תקופת הפעילות:  מ-2003 
 עיסוק:  שחקנית, זמרת-יוצרת
 מקום לימודים:  תיכון קליבלנד 
 פרסים והוקרה:  NAACP Image Award for Outstanding Performance in a Youth/Children's Series or Special (2011)  Nickelodeon Slimefest (2012)  Young Artist Award for Best Performance in a TV Series - Leading Young Actress (2006, 2007) 
 https://web.archive.org/*/www.victoriajustice.net
 פרופיל ב-IMDb
 חתימה:   
 
ויקטוריה דון ג'סטיס (באנגלית: Victoria Dawn Justice; נולדה ב-19 בפברואר 1993) היא שחקנית וזמרת-יוצרת אמריקאית. מוכרת בשל תפקידיה כלולה מרטינז ב"זואי 101" וכטורי וגה ב"ויקטוריוס" וב-"iCarly", שלושתן סדרות לילדים ונוער בערוץ ניקלודיאון. כיכבה גם בסרטים הקומיים "איפה אלברט?" (אנ'), "המנודים", "הרוח החיה" ו"לגימה של אהבה".
במקביל התפתחה הקריירה מוזיקלית שלה; היא תרמה את קולה לפסקול הסרט המוזיקלי "ספקטקיולר!" של ניקלודיאון, שם אף כיכבה, והקליטה שירים רבים במסגרת הסדרה "ויקטוריוס".